വിസ്മയയുടെ മരണം: ജാമ്യാപേക്ഷയില് വിശദീകരണം തേടി കൊച്ചി: ആയുര്വേദ മെഡിക്കല് വിദ്യാര്ഥിനി വിസ്മയ സ്ത്രീധന പീഡനത്തെത്തുടര്ന്ന് ആത്മഹത്യ ചെയ്ത കേസില് അസി. മോട്ടോര് വെഹിക്കിള് ഇന്സ്പെക്ടറായ ഭര്ത്താവ് കൊല്ലം പോരുവഴി ചന്ദ്രവിലാസത്തില് കിരണ് കുമാര് നല്കിയ ജാമ്യാപേക്ഷയില് ഹൈക്കോടതി സംസ്ഥാന സര്ക്കാരിന്റെ വിശദീകരണം തേടി. ജസ്റ്റീസ് എം.ആര്. അനിതയുടെ ബെഞ്ചാണ് ഹര്ജി പരിഗണിക്കുന്നത്. ജൂണ് 21 നാണ് വിസ്മയയെ കിരണിന്റെ വീട്ടിലെ ബാത്ത് റൂമില് തൂങ്ങി മരിച്ചനിലയില് കണ്ടെത്തിയത്. സ്ത്രീധന പീഡനം മൂലമാണ് വിസ്മയ ആത്മഹത്യ ചെയ്തതെന്ന് കണ്ടെത്തിയ പൊലീസ് അന്വേഷണ സംഘം കിരണ് കുമാറിനെ ജൂണ് 22ന് അറസ്റ്റ് ചെയ്തു.